**Vilniaus Broniaus Jonušo muzikos mokykla**

**Pasiruošimo atestacijai tvarka**

***I etapas***

1. Metodinėse grupėse svarstoma pedagogų, norinčių atestuotis siekiamai kvalifikacinei kategorijai, kandidatūra.
2. Metodinės grupės pirmininkas Mokyklos atestacinei komisijai teikia rekomendaciją (ar protokolo išrašą) pedagogą įtraukti arba neįtraukti į mokyklos perspektyvinę atestacijos programą, kuri sudaroma prieš trejus metus (slenkamuoju principu).
3. Metodinės grupės rekomendacija (ar protokolo išrašas) ir mokytojo prašymas pateikiamas Mokyklos atestacinei komisijai iki kiekvienų metų sausio 1 d.
4. Prašymą atestuotis pedagogas gali teikti tik gavęs metodinės grupės pritarimą (rekomendaciją).

***II etapas***

1. Besiatestuojantis pedagagas įtraukiamas į mokyklos atestacijos perspektyvinę programą. Direktoriaus įsakymu jam paskiriamas pedagogas - mentorius (turintis aukštesnę kvalifikacinę kategoriją nei besiatestuojantysis), teikiantis metodinę ir konsultacinę pagalbą. Mentorystė trunka iki atestacijos pabaigos.

***III etapas***

Mokytojo kvalifikacinė kategorija gali būti suteikiama mokytojui turinčiam ne mažesnį kaip 2 metų dalyko mokymo darbo stažą .

Vyresniojo mokytojo kvalifikacinė kategorija gali būti suteikiama mokytojui turinčiam ne mažesnį kaip 4 metų dalyko mokymo darbo stažą .

Mokytojo metodininko kvalifikacinė kategorija gali būti suteikiama mokytojui turinčiam ne mažesnį kaip 5 metų dalyko mokymo darbo stažą .

Mokytojo eksperto kvalifikacinė kategorija gali būti suteikiama mokytojui turinčiam ne mažesnį kaip 6 metų dalyko mokymo darbo stažą

**Mokytojams** (atestuojantiems pirmą kartą arba pakartotinai atestuojantiems, kurie įgyjo kvalifikacinę kategoriją iki 2008 lapkričio mėn) privalomi:

1. Valstybinės kalbos kultūros kursai – 22 val. (jei yra išklausyta studijų metu, įskaitoma pateikus įrodantį dokumentą).
2. Skaitmeninio raštingumo kursai – 80 val. (30 procentų kontaktinių ir 70 procentų savarankiško mokymosi). Išklausiusiems kompiuterinio raštingumo technologinę ir edukologinę dalis, šių kursų nereikia, o turintiems vieną jų (technologinę arba edukologinę), būtina išklausyti visą 80 valandų programą.
3. Specialiosios pedagogikos ir specialiosios psichologijos kursai – 60 val. (jei yra išklausyta studijų metu, įskaitoma pateikus įrodantį dokumentą).
4. Prašymas atestacinei komisijai, įrašyti mokytoją į perspektyvinę atestacijos programą.
5. Metodinės grupės rekomendacija.

Baigusiam edukologijos ar su mokomuoju dalyku susijusias magistro studijas – nereikia pristatyti dokumentų (kursų pažymėjimų) nurodytų 1 ir 2 punktuose.

Pakartotinai atestuojantis reikia pristatyti specialiosios pedagogikos ir specialiosios psichologijos kursų (60 val.) pažymėjimą (jei šių kursų nėra išklausęs atestuodamasis pirmą kartą).

**Koncertmeisteriams** (atestuojantis pirmą kartą arba pakartotinai atestuojantiems, kurie įgyjo kvalifikacinę kategoriją iki 2008 lapkričio mėn) privalomi:

1. Valstybinės kalbos kultūros kursai – 22 val. (jei yra išklausyta studijų metu, įskaitoma pateikus įrodantį dokumentą).
2. Skaitmeninio raštingumo kursai – 80 val. (30 procentų kontaktinių ir 70 procentų savarankiško mokymosi). Išklausiusiems kompiuterinio raštingumo technologinę ir edukologinę dalis, šių kursų nereikia, o turintiems vieną jų (technologinę arba edukologinę), būtina išklausyti visą 80 valandų programą.
3. Specialiosios pedagogikos ir psichologijos kursų – NEREIKIA.
4. Prašymas atestacinei komisijai įrašyti mokytoją į atestacijos programą.
5. Metodinės grupės rekomendacija.

Baigusiam edukologijos ar su mokomuoju dalyku susijusias magistro studijas – nereikia pristatyti dokumentų (kursų pažymėjimų) nurodytų 1 ir 2 punktuose.

***IV etapas***

**Mokytojams:**

Ne vėliau kaip prieš 2 savaites iki atestacijos komisijos posėdžio reikia pateikti, atestacinės komisijos sekretoriui, praktinės veiklos vertinimą:

1. Pamokos vertinimo lentelės - 5 priedas (kiekvienas vertintojas ne mažiau 4 pamokų. Vieną pamoką gali stebėti keli vertintojai.)
2. Mokytojo veiklos bei kompetencijos įsivertinimo ir vertinimo lentelė – 6 priedas.
3. Mokytojo kompetencijos įvertinimo lentelė – 8 priedas.
4. Veiklos ir kompetencijos aplanką parengiame pagal 1 priedą (11 punktas).
5. Veiklos ir kompetencijos aplanke pateikiama ne daugiau kaip trejų paskutinių metų veikla.

**Koncertmeisteriams:**

Ne vėliau kaip prieš 2 savaites iki atestacijos komisijos posėdžio reikia pateikti, atestacinės komisijos sekretoriui, praktinės veiklos vertinimą:

1. Mokytojo veiklos bei kompetencijos įsivertinimo ir vertinimo lentelė – 6 priedas.
2. Mokytojo kompetencijos įvertinimo lentelė – 8 priedas.
3. Pagal 1 priedą parengiame veiklos aplanką (11 punkto lentelė, išskyrus pirmosios veiklos sritis 1.1 ; 1.2; 1.3; 1.4 kriterijus. Vietoj jų žiūrime į 13 punktą – pateikti alternatyvūs keturi kriterijai koncertmeisteriams).

***V etapas***

Vertinimas : pretenduojantiems įgyti mokytojo ar vyr. mokytojo kvalifikacinę kategorija praktinę veiklą vertina kuruojantis vadovas. Pageidautina pasitelkti ir mokytoją (gali būti ir kitos ugdymo įstaigos, to dalyko- pareigybės) turintį ne žemesnę kaip vyr. mokytojo kvalifikacinę kategoriją

Pretenduojantiems įgyti mokytojo metodininko kvalifikacinę kategorija praktinę veiklą vertina trijų vertintojų grupė: institucijos vadovas arba kuruojantis vadovas, steigėjo deleguotas atstovas, dalyko mokytojas (deleguotas steigėjo), turintis ne žemesnę kaip mokytojo metodininko kvalifikacinę kategoriją.

Pretenduojantiems įgyti mokytojo eksperto kvalifikacinę kategorija praktinę veiklą vertina trijų vertintojų grupė: institucijos vadovas arba kuruojantis vadovas, steigėjo deleguotas atstovas, Nacionalinės mokyklų vertinimo agentūros Pedagogų pagalbos skyriaus deleguotas ekspertas (skiriamas prisiregistravus per „Ugdymo sodą“).

Pakartotinai atestuotis aukštesnei kvalifikacinei kategorijai galima ne anksčiau kaip po dvejų metų nuo paskutinės atestacijos.